उन्होंने कहा कि सर हेनरी डयूंना ने भी युद्ध में घायल सैनिकों को देखा था तभी उनमें उनकी सेवा करने की भावना जगी थी। उन्होंने कहा कि अन्य सिद्धांतो में निष्पक्षता, तटस्थता, एकता,सार्वभौमिकता, स्वतंत्रता तथा स्वैच्छिक सेवा शामिल हैं और ये सातों सिद्धांत जिस व्यक्ति में होंगे वह नर से नारायण बन जाएगा। ये सिद्धांत नही होंगे तो वह दानव बन जाएगा,यही सोच का अंतर है। राज्यपाल ने कहा कि आज के दिन सन् 1863 में रैडक्रास के जनक सर जीन हेनरी डयूनंा का जन्म स्विटजऱलैंड के जिनेवा में हुआ था। उनके जन्मदिन को विश्व रैडक्रास दिवस के रूप में मनाया जाता है। शुरू में यह 14 देशों में प्रारंभ हुआ और उसके बाद अब विश्व के 190 देशों में यह दिवस मनाया जा रहा है।